Вилијам Блејк, *Парабола за мудрите и лудите девици* (1822).
**Парабола за десетте девици** (или *парабола за десетте девици*, *параболата за мудрите и луди девици* ) — една од познатите Исусови алегориски приказни, запишана во канонското евангелие според Матеј.

Параболата зборува за десет девојки (можеби деверици ) кои со светилки или факли го чекаат доаѓањето на младоженецот, што се очекува во текот на ноќта. Петте девојки се мудри и донеле доволно гориво за светилките. Пет се глупи, и не се. Младоженецот доцни, а на глупавите девојки им снемува гориво во светилките. Кога ќе дојде младоженецот, пет девојки кои беа подготвени за неговото доаѓање се наградени, а пет кои не се подготвени се исклучени. Параболата има есхатолошка тема: да се биде подготвен за судниот ден. Параболата за верниот слуга има сличен крај и слична природа.

Приказната за десетте девици била една од најпопуларните параболи во средниот век, со огромно влијание врз готската уметност, скулптурата и архитектурата на германските и француските катедрали.

Парабола
--------

Евангелието според Матеј ги пренесува следниве Исусови зборови:

> 1. Тогаш царството небесно ќе заприлега на десет девојки, кои ги зедоа своите светилници и излегоа да го пречекаат младоженецот.
> 2. Петте од нив беа мудри, а петте – неразумни.  
> 
> 3. Неразумните, како ги зедоа светилниците свои, не понесоа со себе елеј;  
> 
> 4. а мудрите, заедно со светилниците, зедоа во садовите свои и елеј;  
> 
> 5. и бидејќи младоженецот се забави, сите задремаа и заспаа.  
> 
> 6. А на полноќ се чу викање: „Ете, младоженецот иде, излезете да го пречекате!"  
> 
> 7. Тогаш сите тие девојки станаа и ги приготвија своите светилници.  
> 
> 8. Неразумните, пак, им рекоа на мудрите: „Дајте ни од елејот ваш, зашто нашите светилници гаснат."  
> 
> 9. Мудрите им одговорија и рекоа: „Да не би да не ни стигне и нам, и вам: подобро отидете кај продавачите и купете си!"  
> 
> 10. А кога отидоа тие да купат, пристигна младоженецот и спремните влегоа со него на свадбата, и вратите се затворија.  
> 
> 11. Потоа дојдоа и другите девојки и викаа: „Господаре, господаре, отвори ни!"  
> 
> 12. А тој им одговори и рече: „Вистина, ви велам: не ве познавам!"  
> 
> 13. И така, бидете будни, оти не го знаете ни денот, ни часот, кога ќе дојде Синот Човечки.
> 
> 
>  — Евангелие според Матеј, 25:1-13

Толкувања
---------

Исус ја дава оваа парабола како еден во низата одговори на прашањето на неговите ученици: „*Кажете ни кога ќе биде? И кој е знакот на вашето доаѓање и крајот на векот?*" (Матеј 24:3). Останатите параболи во оваа низа се параболата за верниот слуга. Сите тие зборуваат за неопходноста да се биде секогаш подготвен, бидејќи часот на Господовото доаѓање е неизвесен, односно второто Христово доаѓање.

Во оваа парабола, Христос е претставен како младоженец, надоврзувајќии се на старозаветниот приказ на Бога како младоженец (Јеремија 2:2 и на друго место). Ричард Томас Франс смета дека оваа парабола „посебно им се обраќа на оние во црквата кои не треба да претпоставуваат дека нивната иднина е безусловно осигурана."

Спенсер Кимбал објаснува зошто мудрите девојки не го поделиле горивото, наведувајќи дека не се работи за себичност или нељубезност, туку дека „горивото потребно за да се осветли патот" не е делив. Тој појаснува дека послушноста, смирениот ум, исправниот живот и верата не можат да се делат, но секој мора да си набави „такво гориво" за себе.

Наводи
------

1. 1 2  R. T. France, The Gospel According to Matthew: An introduction and commentary, Eerdmans, (1985). стр. 349-352.
2. ↑  Ben Witherington, Women in the Ministry of Jesus: A study of Jesus' attitudes to women and their roles as reflected in his earthly life. Предлошка:Page1
3. ↑  „Свето евангелие според Матеј". Свето писмо. Посетено на 13 мај 2022.
4. 1 2 3  R. T. France, The Gospel According to Matthew: An introduction and commentary, Eerdmans. Парабола за десетте девојки
5. ↑  Catholic Encyclopedia: PARABLES[*мртва врска*][*мртва врска*], Посетено на 24. 4. 2013.
6. ↑  Spencer W. Kimball, Faith Precedes the Miracle. стр. 255.

Надворешни врски
----------------

* Парабола за десетте девојки на Ризницата ?

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Исусови параболи |
| --- |
|  |
| Канонски | 
* Бисерот
* Блудниот син
* Богатиот будала
* Богатиот човек и Лазар
* Верниот слуга
* Вистинската лоза
* Големата вечера
* Градба на камен или на песок
* Двајцата должници
* Двата сина
* Десетте девојки
* Добриот пастир
* Дрвото и плодовите
* Загубената драхма
* Загубената овца
* Каколот
* Квасецот
* Книжникот
* Милостивиот Самарјанин
* Мрежата
* Немилосрдниот слуга
* Немилосрдните лозари
* Неплодната смоква
* Неправедниот настојник
* Неправедниот судија
* Ново вино во стари мевови
* Овците и козите
* Посеаното семе
* Правење сметка
* Пријателот на полноќ
* Раската и гредата
* Работниците во лозјето
* Свадбата
* Светило под поклопец
* Сејачот
* Силниот човек
* Скриеното богатство
* Споредба со смоквата
* Талантите
* Фарисејот и цариникот
* Должноста на слугата
* Синаповото зрно

 |
|  |
| Неканонски / спорни | 
* Празниот ќуп
* Убиецот на моќникот

 |

 |